als_Latn dik_Latn nus_Latn
“Real Madridi ka nevojë për të. Nuk mund të themi se nuk e kuptojmë pse. Lamtumirë dhe shumë suksese Jesus”, shkruan klubi gjerman në llogarinë zyrtare në “Twitter” për largimin e Vallejos.
Mbrojtësi spanjoll, Jesus Vallejo, sezonin e ardhshëm do të jetë pjesë e ekipit të Zinedine Zidane.
Eintracht Frankfurti ka konfirmuar se Real Madridi e dëshiron lojtarin në “Santiago Bernabeu” për sezonin 2017/18.
Fredi Bobic, përfaqësues i Eintracht Frankfurtit, ka falënderuar Jesus Vallejon, teksa thotë se e kupton pse Reali e riktheu atë.
“Real Madridi ka kërkuar rikthimin e Vallejos. Ne e pranuam këtë, me buzëqeshje por edhe me lot në sy. Kjo për faktin se Jesus ka bërë një sezon të mrekullueshëm dhe na ka ndihmuar shumë”, tha fillimisht Bobic.
“Ne donim që ai të qëndrojë edhe për një vit në Frankfurt, por jemi krenar që e shohim ku ka arritur, duke u bërë i rëndësishëm për Realin, që dëshiron ta rikthejë. Në emër të Eintracht Frankfurt, i uroi më të mirat Jesusit”, tha Bobic.
Vallejo një vit ka qenë i huazuar edhe në Zaragoza, nga edhe është transferuar vite më parë, tashmë ai do të jetë pjesë e ekipit të parë të Los Blancos. /Express/
als_Latn als_Latn als_Latn als_Latn als_Latn als_Latn als_Latn